
REPUBLIKA HRVATSKA
TRGOVAČKI SUD U ZADRU
Zadar, Dr. Franje Tuđmana 35						

	
U  I M E  R E P U B L I K E  H R V A T S K E

R J E Š E NJ E

Trgovački sud u Zadru, OIB:39670464653, po sutkinji Ani Markač, povodom zahtjeva Financijske agencije, Regionalnog centra Rijeka, Podružnice Pula, Giardini 5, Pula od 23. ožujka 2016. za provedbu skraćenoga stečajnog postupka nad dužnikom SL. AD. RUŽIĆI d.o.o., OIB: 90322530702, Poreč, Vladimira Nazora 7, dana 28. veljače 2017.,

r i j e š i o   j e

	Odbacuje se zahtjev Financijske agencije od 23. ožujka 2016. za provedbu skraćenoga stečajnog postupka nad dužnikom SL. AD. RUŽIĆI d.o.o., OIB: 90322530702, Poreč, Vladimira Nazora 7.

Obrazloženje

	Financijska agencija 23. ožujka 2016. podnijela je Trgovačkom sudu u Pazinu zahtjev za provedbu skraćenoga stečajnog postupka nad uvodno označenim dužnikom na temelju čl. 429. st. 1. Stečajnog zakona (Narodne novine broj 71/15, dalje: SZ) navodeći da isti na dan 22. ožujka 2016. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u iznosu od 16.493,01 kn te da nema zaposlenih.  
Oglasom Trgovačkog suda u Pazinu od 19. travnja 2016. stranke i vjerovnici obaviješteni su da je temeljem čl. 11. st. 2. Zakona o sudovima (Narodne novine broj 28/13, 33/15 i 82/15) rješenjem predsjednika Visokog trgovačkog suda u Zagrebu posl. br. 31 Su-412/16-2 od 7. travnja 2016. kao drugi stvarno nadležan suda za rješavanje ovog predmeta određen Trgovački sud u Zadru.
Pregledom Potvrde Financijske agencije, RC Rijeka, Podružnica Pula o blokadi računa i novčanih sredstava ovršenika proizlazi da isti na dan 23. veljače 2017.  (datum izdavanja potvrde) na računima i novčanim sredstvima ima evidentirano 6 dana neprekidne blokade odnosno ukupno 27 dana blokade u prethodnih 6 mjeseci zbog nepodmirenih osnova za plaćanje evidentiranih u Očevidniku redoslijeda za plaćanje. Nepodmirene obveze na dan izdavanja potvrde da iznose 6.950,19 kn. 
Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iste iz sudskog registra.
	Budući da dužnik u Očevidniku redoslijeda osnova za plaćanje trenutno nema evidentirane neizvršene osnove za plaćanje u neprekinutom razdoblju od 120 dana, to je za zaključiti da se  u konkretnom slučaju nisu ispunile  kumulativno određene pretpostavke iz članka 428. stavka 1. podstavka 2. SZ-a, slijedom čega je odlučeno kao u izreci rješenja. 

U Zadru 28. veljače 2017. 

						        Sutkinja
Ana Markač


UPUTA O PRAVNOM LIJEKU: 
Protiv ovog rješenja može se izjaviti žalba u roku od osam dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u 2 (sva) istovjetna primjerka, a o istoj odlučuje Visoki trgovački sud Republike Hrvatske. 



Dostaviti: 
1. podnositeljici zahtjeva, Podružnica Pula 
1. dužniku 
1. e-Oglasne ploče suda
1. u spis.
